Иванова, Римма Михайловна

Ри́мма Миха́йловна Ивано́ва (1894 чылдың июнь 15 (27). Ставрополь — 1915 чылдың  сентябрь 9 (22) ,  Доброславка суур чоогу, Пин уездизи, Минск губерниязы) — ачы-дуза сестразы, Бирги Делегей дайынынның киржикчизи, Россия империязнда чаңгыс Ыдыктыг Георгий орденинниң эдилекчизи. Старополь хоорайның хүндүлүг хамаатызы.  

 Допчу намдары. 
Ачазы - Михаил Иванович Иванов, казначей. Авазы - Елен Никаноровна Иванова (Данишевская).  Ачазы орденом Св. Станиславтың орденинниң эдилекчизи, Александр 3 хаандан мѳңгүн медальды алган.  Бичии турда, кым болур сен? - деп айтырарга: «Солдат!»  деп харыылаар чораан.
1902 чылда Римма Ольгин херээжен гимназиязынче кирген. Омак-хѳглүг, дузааргаан кѳргүскен. Доозуп тургаш Архиерей аргазынга, хѳл кыдыынга суга дүшкен аныяк эрни камгалап алган.   1913 чылда гимназияны дооскаш, күзүн Ставрополь губерниязынның, Благодарненское уездизинниң Петровское суурга школага башкылай берген. Бир дугаар Делегей дайыны эгелээрге эмчи курстарын дооскаш, Ставропольдуң епархиалдыг госпиталинче ажылдаан. 1915  чылдың январь 17-де Римма Иванова эки-тура биле фронтуже чорупкан. Самурнуң №82 полка Иван Михайлович Иванов - деп эр ат биле кирген.  Чоорту шын ады-биле кирер ужурга таарышкан. Римма эң айыылдыг черлерге балыгланган солдаттарны камгалап ап, Георгий медалинниң 4-й чадазын Карпаттар дээш тулчуушкуннарга алган. Маадырлыг чоруктары: балыгланган прапорщик Гавриловту камгалааны; ийиги медаль - прапорщик Соколовту камгалааны болгаш үзүлген харылзааны тургусканы дээш. Дайынчылар уругну боттарынның сүлдези-камгалакчызы кылдыр санап турганнар. 
Удаанда уруг маадырлыг чоруктары дээш Георгий крестизи 4-й чадазы биле шаңнаткан. 1915 чылда кыска шѳлээ, оон 105-дугаар  чадаг шеригниң Оренбург полугунга акызы, полк эмчизи Владимир Иванов биле хүлээлгезин эттирген.
9 сентября 1915 чылдың сентябрь 9-та, Мокрая Дуброва суур (амгы Пинский район Брестской области Республики Беларусь) чанынга тулчуушкуннарга шупту офицерлер ѳлүртүп алырга, шаар халдаашкынче дайынчыларны Римма Иванова кѳдүрген болгаш баштаан. Дайызыннарның оңгуларын эжелеп ап шыдапканнар, ынчалза-даа уруг аар балыглаткан болган. 21 чылдың сентябрь 10 Доброславка суур чоогунга ажааган. Николая II хааның айтыышкыны биле, чурумдан аңгыда, Римма Иванова маадырлыг чоруу дээш, офицерлер шаңнаар ужурлуг Св. Георгий IV степени ордени биле шаңнаткан.  Россиянның тѳѳгүзунде ол шаңналды алган чаңгыс херээжен кижи болуп турар. Ставропольдуң протоиерей Симеон Никольский ажаап тургаш мынча дээн: «Франция Орлеан кызы — Жанну д’Арктыг, а Россия Ставрополь кызы — Римму Ивановтуг. Уругну боо дааштап тургаш ажааган.

 Тураскаалдары.  
1915 чылда «Героический подвиг сестры милосердия Риммы Михайловны Ивановой»  -деп кино тыттырган. Революция мурнунга чедир Иванова аттыг стипендия уругнуң ѳѳренип турганы фельдшерский школага, гимназияга, земская школага эки ѳѳренген сургуулдарга берип турган.  
Римма Иванованның ады биле Ставропольда 204-м кварталда кудумчуну адаан..
Ольгинская гимназияда мемориалдыг бижик. Мокрая Дубрава  

 Шаңналдары. 
Орден Святого Георгия IV степени
Георгиевский Крест IV степени
Георгиевская медаль IV и III степеней. 

 Медээ дѳстери 
Дева из старинного альбома
Ставропольская дева
Почему Римму Иванову называли российской Жанной д’Арк?
Русская Жанна Дарк (недоступная ссылка)
Подвиг «Святой Риммы»
Христинин Ю. Н. Сестра милосердия: документальная повесть. - Ставрополь, 1987.
Христинин Ю. Н. …Не ради наград, но ради токмо родного народу
Фото: Сестра милосердия-героиня// Иллюстрированное приложение к газете «Новое время». — № 14240. — 31 октября (13 ноября) 1915 г. — С.34